หุ้นโซลปิดบวก 0.67% รับคาดการณ์เฟดไม่รีบขึ้นดบ.
หุ้นโซลปิดบวก 0.67% รับคาดการณ์เฟดไม่รีบขึ้นดบ.
1 ส.ค. 2559

ดัชนีคอมโพสิตตลาดหุ้นเกาหลีใต้ปิดบวกในวันนี้ เนื่องจากนักลงทุนได้เข้าช้อนซื้อหุ้นเพื่อเก็งกำไร ท่ามกลางคาดการณ์ว่าธนาคารกลางสหรัฐ (เฟด) จะไม่รีบขึ้นดอกเบี้ย หลังจากสหรัฐเปิดเผยตัวเลขผลิตภัณฑ์มวลรวมภายในประเทศ (จีดีพี) ไตรมาส 2 ซึ่งขยายตัวในอัตราที่ต่ำกว่าการคาดการณ์ ขณะที่เงินวอนแข็งค่าสูงสุดเมื่อเทียบดอลลาร์สหรัฐในรอบ 13 เดือน
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 13.42 จุด หรือ +0.67% ปิดที่ 2,029.61 จุด โดยมีปริมาณการซื้อขายปานกลาง 341.3 ล้านหุ้น มูลค่า 4.66 ล้านล้านวอน (4.2 พันล้านดอลลาร์) โดยมีหุ้นลบมากกว่าหุ้นบวกในสัดส่วน 425 ต่อ 381
กระทรวงการค้า อุตสาหกรรม และพลังงานของเกาหลีใต้ เปิดเผยว่า ยอดส่งออกของเกาหลีใต้หดตัวลง 10.2% เมื่อเทียบเป็นรายปี แตะที่ 4.105 หมื่นล้านดอลลาร์ในเดือนก.ค. โดยเป็นการปรับตัวลงติดต่อกันเป็นเดือนที่ 19